На основу Решења о банкротству стечајног судије Привредног суда у Нишу, Пoсл. бр. 1. Ст.13/2016 од 25.07.2016. године, a у складу са члановима 131, 132. и 133. Закона о стечају («*Службени гласник РС»* број 104/09 и 83/14) и Националним стандардом број 5 о начину и поступку уновчења имовине стечајног дужника («*Службени гласник РС»* број 13/10), стечајни управник стечајног дужника

**«ГЕМ-ПРОМ» доо Алексинац - у стечају**

**ул. Дракчета Миловановића бр. 23, Алексинац**

**ОГЛАШАВА**

**продају имовине јавним надметањем**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| **Имовинска целина бр. 1**   1. **Економски објекат – хала са анексом**, укупне нето површине 391,00 м2, у селу Нозрина, општина Алексинац, на кп бр. 2386/1 КО Нозрина, уписан у Лист непокретности бр. 1244. Објекат има одобрење за употребу. 2. **Земљиште** на кп бр. 2386/1 КО Нозрина, површине 21 ар и 66 м2,   **Земљиште** на кп бр. 2386/2 КО Нозрина, површине 21 ар и 34 м2. | **3.423.058,00** | **1.369.223,00** |
| **Имовинска целина бр. 2**   1. **Стамбени објекат – породична кућа**, спратнoсти По+П+1, нето површине 164,65 м2, у Алексинцу, ул. Дракчета Миловановића бр. 23, на кп бр. 2171/1 КО Алексинац варош, број зграде 3, уписана у Лист непокретности број 339. Објекат има одобрење за употребу. 2. **Опрема и залихе** према спецификацији из продајне документације. | **2.569.466,00** | **1.027.786,00** |

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **10.000,00 динара** за **имовинску целину** (профактура се може преузети сваког радног дана у периоду од **9 – 16 часова**, уз обавезну телефонску најаву стечајном управнику). Рок за откуп продајне документације је **04.11.2016. године**;
2. уплате **депозит** на текући рачун стечајног дужника број: **205-232155-83** код **Комерцијалне банке ад Београд**, или положе неопозиву првокласну банкарску гаранцију наплативу на први позив, најкасније **3 радна дана** пре одржавања продаје (рок за уплату депозита је **08.11.2016. године**). У случају да се као депозит положи првокласна банкарска гаранција, оригинал исте се ради провере мора доставити стечајном управнику заједно са Обрасцем пријаве, најкасније до **08.11.2016. године**. Уколико на јавном надметању победи купац који је депозит обезбедио банкарском гаранцијом, исти мора измирити износ депозита у року од **два радна дана** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита, а најкасније **08.11.2016. године до 16 часова**, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или оригинал банкарску гаранцију, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **11.11.2016. године** са почетком у **11 часова**, на адреси канцеларије стечајног управника: ул. Вука Пантелића бр. 2, Пирот.

**Регистрација учесника** почиње два сата пре почетка јавног надметања а завршава се **10 минута** пре почетка јавног надметања, односно у периоду од **9:00** до **10:50 часова**, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **10 радних дана** од дана потписивања купопродајног уговора.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на повраћај депозита, губи право на повраћај депозита, а за Купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од **два радна дана** од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од **3 радна дана** од пријема обавештења којим се други најбољи понуђач проглашава за купца.

Имовина се купује у виђеном стању и може се разгледати након откупа продајне документације, а најкасније **7 дана** пре заказане продаје, сваким радним даном од **10** до **16 часова** (уз обавезну телефонску најаву стечајном управнику).

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања.

Порезе и трошкове који произлазе из закљученог купопродајног уговора у целости сноси купац.

Овлашћено лице, стечајни управник Горан Пауновић, контакт телефон: 066/32 00 90.